https://blitz.bg/politika/blgarskite-zhurnalisti-v-izrael-potvrdili-pred-diplomati-che-sa-dobre_news80046.html Blitz.bg
01 Юни 2010, 14:36
Представители на българското посолство в Израел са се срещнали с българските журналисти Светослав Иванов и Валентин Василев.
Това съобщиха от Министерството на външните работи. Двамата журналисти от екипа на бТВ бяха на един от корабите, част от международната флотилия за Ивицата Газa. <br /> <br /> Българските представители са успели първи да се видят със своите сънародници. <br /> <br /> Светослав Иванов и Валентин Василев са потвърдили, че са добре. Близките им вече са уведомени за състоянието им. <br /> <br /> Корабът, в който бяха репортерът Светослав Иванов и операторът Валентин Василев, беше задържан вчера от израелските военни. Двамата журналисти бяха свалени снощи на пристанището в израелския град Ашдод. <br /> <br /> Тази сутрин пред bTV министърът на външните работи Николай Младенов изрази надежда, че до довечера Светослав Иванов и Валентин Василев ще кацнат на българска земя. Телефоните на двамата, както и касетата със заснетия видеоматериал са били отнети от израелските власти. bTV продължава да търси връзка с нашите двама колеги.<br /> <br /> Говорителят на външно министерство Весела Чернева даде по телефона последна информация по случая пред бТВ: <br /> <br /> &quot;Това, което знаем е, че двамата са добре, че са в депортационен център на летище Бен Гурион в Тел Авив и, че израелските власти възнамеряват възможно най-бързо да ги изпратят към Европа. За съжаление няма директна линия за София днес и утре и не можем да кажем още как двамата ще се приберат в София, но ги очакваме в най-скоро време. <br /> <br /> За съжаление нямаме много подробности. Трябва да кажа, че разговорът с двамата е бил по-скоро изключение, отколкото правило, що се отнася до останалите задържани пътници от корабите. Ние сме радостни, че те са добре, че успяхме да се свържем с тях. Надяваме се да получим повече подробности, от израелските власти, за тяхното отпътуване скоро&rdquo;, каза Чернева. /БЛИЦ<br />
Младенов: Журналистите на бТВ в България до края на деня